گلزار اعظمی

گلزار اعظمی (1934 – 20 اگست 2023ء) ایک ہندوستانی مسلمان رہنما تھے، جنھوں نے جمعیۃ علماء ہند کے لیگل سیل انسٹی ٹیوٹ کی قیادت کی۔
 ابتدائی زندگی 
گلزار اعظمی اعظم گڑھ، بھارت میں پیدا ہوئے تھے۔ پانچویں جماعت تک ہی ان کی تعلیمی زندگی ختم ہو گئی تھی۔ ابتدائی عمر میں انھوں نے سوشلسٹ تحریکوں اور سماجی مذہبی گروہوں میں حصہ لیا۔ 1950ء کی دہائی سے، انھوں نے جمعیۃ علماء ہند کے لیے کام کرنا شروع کیا۔ وہ جمعیت کے سینئر رہنما بن کر ابھرے۔ جمعیت کی تقسیم کے بعد، گلزار 2008ء میں جمعیۃ کے ارشد مدنی والے جماعت کے ساتھ کھڑے ہوئے۔
 لیگل سیل 
سنہ 2006ء سے، دہشت گردی کے جھوٹے ملزموں کو قانونی مدد فراہم کرنے کے ارادے سے جمعیت کی طرف سے ایک لیگل سیل کا آغاز کیا گیا۔ گلزار اعظمی لیگل سیل کی ٹیم کی قیادت کر رہے تھے۔ انھوں نے 500 سے زیادہ لوگوں کے مقدمات کی نگرانی کی جن میں سے زیادہ تر دہشت گردی کے مقدمات میں پھنسائے گئے تھے۔ 20 اگست 2023ء کو اپنی وفات کے وقت، وہ اور ان کی ٹیم لوگوں کے مقدمات کو نمٹا رہی تھی جن میں 75 ایسے افراد شامل تھے جنھیں سزائے موت سنائی گئی تھی اور 125 کو عمر بھر کی قید کی سزا سنائی گئی تھی۔

گلزار نے اپنا وقت ہر بھارتی ریاست میں قانونی ٹیم بنانے میں صرف کیا۔ شاہد اعظمی، ان کے پہلے ساتھی وکیلوں میں سے ایک تھے، جو 2006ء کے ممبئی ٹرین بم دھماکوں، 2006ء کے مالیگاؤں بم دھماکوں، گھاٹکوپر دھماکوں کے کیس، 2008ء کے ممبئی دہشت گرد حملہ کیس کے ملزمان کی نمائندگی کر رہے تھے تب ان کی موت غنڈوں کے ہاتھوں گولی لگنے سے ہو گئی تھی۔ لیگل سیل نے ٹرائل کورٹ سے لے کر سپریم کورٹ تک دہشت گردی کے بنائے گئے مقدمات میں مشتبہ افراد کو انصاف دلانے کی کوشش کی۔

گلزار نے لیگل سیل کی جانب سے کمیونٹی سے قانون کی تعلیم حاصل کرنے کے لیے اسکالرشپ پروگرام شروع کیا۔ ہر سال تنظیم اپنی ٹیم کو بااختیار بنانے کے لیے قانون کے 25 سے 30 طلبہ کو اسپانسر کرتی ہے۔

 وفات 
گلزار اعظمی کا انتقال 20 اگست 2023ء کو 88 سے 89 سال کی عمر میں ہوا۔

 حوالہ جات 

زمرہ:1934ء کی پیدائشیں
زمرہ:2023ء کی وفیات
زمرہ:اعظم گڑھ کی شخصیات